- Hindi News
- National
- बार बार टूट रहे हैं सीवरों के मेनहोल पर रखे ढक्कन, गुणवत्ता पर उठाए सवाल
बार-बार टूट रहे हैं सीवरों के मेनहोल पर रखे ढक्कन, गुणवत्ता पर उठाए सवाल
शहरकी सड़कों पर बनाए गए मेनहोल के ढक्कर बार-बार टूट रहे हैं। एक बार ढक्कन टूटने के बाद दोबारा से ढक्कन लगाने में कई दिन लग जाते हैं। तब तक मेनहोल खुला पड़ा रहता है। इससे हादसा होने की आशंका बढ़ जाती है। बार-बार ढक्कन टूटने पर लोगों ने गुणवत्ता पर सवाल खड़े किए हैं। उधर विभाग का कहना है कि वाहनों की आवाजाही से ढक्कन कमजोर हो जाता है। जिससे बार-बार टूट जाता है।
जलापूर्ति विभाग ने शहर में पानी निकासी के लिए सीवर पाइप लाइन दबा रखी है। शहर में महम रोड, सिविल रोड बरोदा रोड पर मेनहोल सड़क के बीचों-बीच बनाए गए है। वहीं जींद रोड जींद-महम बाइपास पर मेनहोल सड़क किनारे पर बनाए गए हैं। महम रोड पर मेनहोल पर लगाए गए ढक्कन बार-बार टूट रहे हैं। वहीं कुछ स्थानों पर ढक्कन नीचे धंस जाते हैं। लोगों का कहना है कि शिकायत करने के कई दिन बाद विभाग द्वारा ढक्कन बदला जाता है। तब तक ढक्कन खुला पड़ा रहता है। इससे सड़क पर हादसा होने की आशंका बनी रहती है। प्रदीप, संदीप, राकेश, सुरेश, सुमित, विकास, कृष्ण का कहना है कि ढक्कन निर्माण में घटिया निर्माण सामग्री का प्रयोग किया जाता हैं, जिसके कारण ही बार-बार ढक्कन टूट जाते हैं। विभाग को इसकी जांच कराई जानी चाहिए। उन्होंने कहा कि मुख्य सड़क के अलावा शहर के अधिकांश क्षेत्रों में यही स्थिति बनी हुई है। आदर्श नगर, गुढा रोड, प्रेम नगर, शिव नगर आदि क्षेत्रों में ढक्कन मेनहोल में धंसे हुए हैं।
^ मेनहोल पर रखे ढक्कन बार-बार टूटने का कारण वाहनों की आवाजाही है। अधिकांश मेनहोल सड़क के बीचों-बीच अथवा किनारे पर बने हुए हैं। ढक्कन के ऊपर से वाहन गुजरने से वाइब्रेशन बनती है, जिससे ढक्कन कमजोर होकर टूट जाता है। सूचना मिलते ही क्षतिग्रस्त अथवा टूटे हुए ढक्कनों को तुरंत बदल दिया जाता है।\\\'\\\' सुनीलशर्मा, जेई, जलापूर्ति विभाग, गोहाना।
देवीलाल चौक के पास मेनहोल का ढक्कन कई बार टूट जाता है। चौक पर चारा मशीन होने के कारण लावारिश पशु भी घूमते रहते हैं। इसके अलावा चौक के आसपास करीब चार स्कूल हैं। बच्चों का आवागमन अधिक होता है। खुले मेनहोल में आवारा पशु या फिर बच्चा गिरने का अंदेशा बना रहता है। दुकानदारों का कहना है कि ढक्कन टूटने के बाद जलापूर्ति विभाग को शिकायत करते हैं, कई दिन बाद विभाग द्वारा ढक्कन रखा जाता है। बार-बार ढक्कन टूटने से लोगों की परेशानी बढ़ती है।
महम रोड पर गुढा चुंगी के पास सड़क के बीचों-बीच सीवर का मेनहोल बना हुआ है। तीन दिन में मेनहोल पर रखे दो ढक्कन टूट चुके हैं। महम रोड पर वाहनों की आवाजाही अधिक होती है। तेज गति से आने वाले वाहनों को दूर से खुला हुआ मेनहोल दिखाई नहीं देता है। मेनहोल नजदीक आने के बाद दिखाई देता है। ऐसे में अचानक ब्रेक लगाने से वाहन अनियंत्रित हो जाता है, जिससे हादसा होने का अंदेशा बना रहता है।
गोहाना .महम रोड पर क्षतिग्रस्त मेनहोल के पास से गुजरते हुए बाइक चालक। बचाव के लिए इसके उपर पर साइन बोर्ड रख दिया गया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva